181.

Glavne spremembe organizacijske sheme in upravljanja Parlamenta so povzete v spodnji preglednici. Preglednica 19 Prestrukturiranje generalnega sekretariata v letu 2017 Generalni direktorat Prestrukturiranje in posodobitev GD PRES Predsedstvo V splošnem je leto 2017 za GD PRES potekalo v znamenju stabilnosti in utrjevanja organizacijske strukture. Po odhodu direktorja direktorata za odnose z nacionalnimi parlamenti je odgovornost za direktorat do imenovanja novega direktorja prevzel namestnik generalnega sekretarja. Vršilec dolžnosti direktorja direktorata za plenarno zasedanje je nadaljeval delo tudi v letu 2017, saj ni bil imenovan novi direktor. Do sprememb je prišlo tudi na številnih drugih vodstvenih položajih. GD IPOL Notranja politika Splošna organizacijska struktura GD PRES je ostala v letu 2017 stabilna. Delovna mesta v posebnem odboru o terorizmu (TERR) so bila skoraj povsem zapolnjena, saj je bilo od začetka zakonodajnega obdobja do 26 uslužbencev GD IPOL premeščenih iz svojih enot v začasne odbore. GD EXPO Zunanja politika V letu 2017 ni bilo pomembnejših organizacijskih ali upravnih sprememb. GD EPRS Služba za parlamentarne raziskave Oddelek za cikel politik in oddelek za naknadno oceno učinka sta bila, da bi izkoristili obstoječe sinergije in optimizirali uporabo virov, v letu 2017 združena v en sam oddelek, ki nosi ime oddelek za naknadno ocenjevanje. GD COMM Komuniciranje 1. februarja 2017 je bil imenovan novi generalni direktor. Predsedstvo je decembra 2017 sprejelo predlog za reorganizacijo GD COMM. Med najpomembnejše načrtovane spremembe sodi ustanovitev direktorata za kampanje in direktorata za obiskovalce. Nova struktura sedaj zajema pet direktoratov (za medije, kampanje, obiskovalce, pisarne za stike in vire). GD PERS Osebje Delovna skupina, ki je bila ustanovljena v sklopu GD za kadrovske zadeve, da bi povečala učinkovitost organizacije dela, je leta 2016 izdala končno poročilo. Rezultati delovne skupine so se začeli izvajati v obliki reorganizacije, ki jo je generalni sekretar odobril julija 2017, veljati pa je začela 1. oktobra 2017. Zajemala je tudi naslednje prestrukturiranje, usklajeno z novimi zadolžitvami: — premestitev oddelka za enakost in raznolikost v direktorat C, — ustanovitev službe za medinstitucionalne odnose in socialni dialog, — odprtje sprejemne pisarne in ustanovitev oddelka za akreditirane parlamentarne pomočnike, ki bosta nadomestila nekdanji oddelek za odnose z zaposlenimi, — ustanovitev oddelka za strateško načrtovanje človeških virov, ki bo nadomestil nekdanjo notranjo organizacijsko enoto, — razdelitev oddelka za plačila in individualne pravice v dva ločena oddelka, — ustanovitev oddelka za delovni čas in varstvo otrok, ki združuje storitve nekdanjega oddelka za socialne ukrepe in oddelka za poklicno pot (novi oddelek za poklicno pot zaposlenih in etiko), — novi oddelek za človeške vire in strateško spremljanje (prej oddelek za človeške vire), — novi oddelek za finančne vire (prej oddelek za upravljanje finančnih virov in kontrolo). Reorganizacija je pomenila, da je pet novih vodij oddelka zasedlo nova delovna mesta, številni uslužbenci pa so začeli opravljati nove naloge. GD INLO Infrastruktura in logistika GD INLO je leta 2017 nadaljeval strategijo reorganizacije in racionalizacije nekaterih področij dejavnosti. Maja 2017 je bil z združitvijo dveh služb ustanovljen novi oddelek za predhodno preverjanje in usklajevanje javnih naročil. Prav tako je bila v vseh direktoratih ustanovljena služba za javno naročanje, ki odgovarja neposredno direktorju. Od sredine leta 2017 se postopoma uvaja tudi osrednja služba, zadolžena za upravljanje začetka finančnih postopkov. 1. septembra 2017 je bil oddelek konferenčnih slug premeščen v GD INTE. GD INTE Tolmačenje in konference Skupaj s premestitvijo oddelka konferenčnih slug so se začela izvajati notranja prizadevanja za strukturiranje in racionaliziranje logistične podpore za konference. Predsedstvo je 11. decembra 2017 sprejelo novo strategijo za posodobitev konferenčnega upravljanja. Upravno in logistično izvajanje je bilo zaupano GD INTE. Za spremljanje teh sklepov je bil ustanovljen nov direktorat za organizacijo konferenc. GD TRAD Prevajanje Februarja 2017 je bil ustanovljen irski prevajalski oddelek, s čimer so bile izpolnjene zahteve Uredbe Sveta (EU, Euratom) 2015/2264 o podaljšanju in postopni odpravi začasnih ukrepov za odstopanje v zvezi z irščino. Oddelek je imel ob koncu leta 2017 dvajset zaposlenih. GD FINS Finance Septembra 2017 je bil ustanovljen oddelek za spremljanje skladnosti s predpisi, za katerega je odgovoren neposredno generalni direktor GD FINS. Potem ko je bilo opravljeno ocenjevanje, s katerim so se skušale izboljšati storitve uprave za akreditirane parlamentarne pomočnike, je generalni sekretar oktobra 2017 sklenil prenesti več funkcij iz GD FINS v GD PERS. Mednje sodijo dejavnosti sprejemne pisarne in dejavnosti, povezane z zaposlovanjem akreditiranih parlamentarnih pomočnikov in njihovimi službenimi potovanji. Premeščena je bila tudi služba za strokovno usposabljanje poslancev. Premestitve so začele veljati leta 2018. GD ITEC Inovacije in tehnološka podpora 1. januarja 2017 je bila ustanovljena upravna entiteta glavnega uradnika za varnost IKT. Sestavlja jo oddelek za varnost IKT s skupinama za varnostno upravljanje in varnostne operacije. GD SAFE Varnost in varovanje Predsedstvo je junija 2016 odobrilo ustanovitev novega oddelka za varovanje v direktoratu za fizično varovanje, pomoč, varnost in zaščito. Postopek zapolnitve delovnega mesta vodje oddelka se je končal v začetku leta 2017.